رسمی سفرله روسیادا اولان جمهورباشقانی رجب طیب اردوغان ایله روسیا‌لی همکاری ولادیمیر پوتین سوچی-ده دانیشیق‌لارا باشلادیلار.
ایکی لیدئرین گؤروشون‌دن اؤنجه چیخیش‌لاری اولدو.
اردوغان سؤزلرینه باشلایارکن دئدی کی، خصوصیله دیرلی دوستوموزا بو دعوتینه گؤره و قارا دنیزین بیر طرفین‌دن دیگر طرفینه گله‌رک، بو گؤروشه ایمکان یاراتدیغی اوچون چوخ تشککور ائدیرم.
روسیا ایله تورکیه آراسین‌داکی ایستر ایکی طرف‌لی علاقه‌لر ایسترسه بولگه‌سل پروبلئم‌لری اطراف‌لی شکیلده موذاکیره ائتمه ایمکانی تاپا‌جاق‌لارینی بیل‌دیرن اردوغان قئید ائتدی کی، اوزریمیزده اؤنم‌لی مسئولیت‌لرین اولدوغو بیر دؤوردییک. اینانیریم کی، روسیا و تورکیه‌-نین بورادا آتاجاغی آددیم بؤلگه‌ده وضعیتی دییشدیره‌جک.
روسیا پرزیدنتی ولادیمیر پوتین ده تورکیه - روسیا علاقه لرینین اوزه ل بیر یئره صاحیب اولدوغونو بیلدیردی.
"دعوتی میزی قبول ائدیب سوچی-یه گلدیگینیز اوچون تشککور ائدیرم. موناسیبت‌لریمیز تام اولا‌راق راضیلاشدیغیمیز شکیلده اینکیشاف ائدیر. رسمی شرایطده گؤروشوب دانیشیق‌لار آپارماق ایمکانی‌نین یارانماسی اولدوقجا یاخشی حال‌دیر. ایکی طرفلی مسئله‌لر و سوریه باشدا اولماقلا تونجل مسئله‌لری دیرلندیرمه ایمکانی تاپماقدان راضیام" دئیه دانیشدی.
پوتین همچنین دئدی کی بو، ایکی اؤلکه آراسیندا موناسیبت‌لرین خصوصی ایستاتوس آلدیغینی، تام میقیاسدا برپا اولوندوغونو گؤستریر.
تورکیه‌ده آوریلین 16-دا کئچیریلن رفرندومون نتیجه‌لرینه گؤره جمهور باشقانی اردوغانی تبریک ائدن پوتین علاوه ائتدی کی، تورکیه‌ده کی ایچ سیاسی وضعیتین داها چوخ اینکیشاف ائتمه‌سی، تورکیه-روسیا علاقه‌لری‌نین گوجلنمه‌سینه مثبت تأثیرینی گؤسترجک‌دیر. چونکی سیزینله بیرلیکده آلاجاغیمیز قرارلارین بؤیوک حیصه‌سی ایستراتژی اهمیته صاحب اولدوغون‌دان پارلامئنت‌لریمیزین تصدیقینه احتیاج اولور.
